پێدرۆ پاسکال
خۆسێ پێدرۆ بالماسێدا پاسکال (؛ لەدایکبووی ٢ی نیسانی ١٩٧٥) ئەکتەرێکی ئەمریکی لەدایکبووی چیلییە. دوای نزیکەی دوو دەیە بە ڕۆڵی بچووک لە فیلم و تەلەڤیزیۆندا، پاسکال بەھۆی ڕۆڵی ئۆبێرین مارتێل لە وەرزی چوارەمی زنجیرەی خەیاڵیی ئێچ بی ئۆ بە ناوی کایەی تەختە پاشایەتییەکان و ڕۆڵی خاڤیێر پێنیا لە زنجیرەی تاوانکاریی نێتفلیکس بە ناوی نارکۆس (٢٠١٥–٢٠١٧) ناوبانگی دەرکرد. لە ٢٠١٩ەوە وەک کەسایەتیی سەرەکی ماندەلۆریان لە زنجیرەی جەنگی ئەستێرەکانی دیزنی+ و دووبارە لە فیلمی کتێبی بۆبا فێت (٢٠٢٢) ڕۆڵی سەرەکی گێڕاوە. لە ٢٠٢٣ەوە ڕۆڵی جۆڵ میلەر لە زنجیرەدرامای ئێچ بی ئۆ بە ناوی دوایینی ئێمە بینیوە. گۆڤاری تایم لە ٢٠٢٣دا بە یەکێک لە ١٠٠ کەسە کاریگەرەکانی جیھان ناوی پاسکالی بردووە.

لە دەرەوەی تەلەڤیزیۆن، پاسکال لە فیلمەکانیشدا دەرکەوتووە، لەوانەش: نووسینگەی دەستکاریکردن (٢٠١١)، شورا مەزنەکە (٢٠١٦)، پیاوی پاشا: بازنەی زێڕین (٢٠١٧)، یەکسانکەر ٢ (٢٠١٨)، تریپڵ فرۆنتێر (٢٠١٩)، ژنی سەرسووڕھێنەری ١٩٨٤ (٢٠٢٠)، قورسایی بەرگە نەگیراوی بەھرەی گەورە (٢٠٢٢).

ژیان

ژیانی سەرەتایی 
خۆسێ پێدرۆ بالماسێدا پاسکال لە ٢ی نیسانی ١٩٧٥ لە شاری سانتیاگۆی چیلی لەدایکبووە. کوڕی دەروونناسێکی منداڵان «ڤێرۆنیکا پاسکال یوریتا» و پزیشکی منداڵبوون «خۆسێ بالماسیدا» ڕیێرایە. خوشکێکی گەورەی ھەیە بە ناوی خاڤیێرا، برایەکی بچووکی ھەیە بە ناوی نیکۆلاس و خوشکێکی بچووکی ھەیە بە ناوی لوکس کە ئەکتەر و چالاکوانێکی ترانسجێندەرە. دایکی پاسکال ئامۆزای ئاندرێس پاسکال ئالێندێ بوو کە کوڕەزای سەرۆکی سۆسیالیستی چیلی "سالڤادۆر ئالێندێ" بوو. ئاندرێس سەرکردەیەکی سەرەتایی بزووتنەوەی چەپی شۆڕشگێڕ بوو، کە بزووتنەوەیەکی گەریلای شار بوو کە تایبەت بوو بە ڕووخاندنی دیکتاتۆری سەربازی "ئۆگستۆ پینۆشێت".

بە گوتەی پاسکال، دایک و باوکی شوێنکەوتووی دڵسۆزی ئالێندێ بوون و لە گرووپە بەرخۆدانەکاندا دژی دیکتاتۆری پینۆش چالاک بوون. بەھۆی ئەمەوە، دوای نۆ مانگ لە لەدایکبوونی، خێزانەکەی پەنایان بۆ باڵیۆزخانەی ڤێنیزوێلا لە سانتیاگۆ برد، دواتر مافی پەنابەری سیاسییان لە دانمارک وەرگرت. لە کۆتاییدا خێزانەکە ڕوویان لە ئەمریکا کردووە و پاسکال لەوێ لە ئۆرنج کاونتی لە کالیفۆرنیا و سان ئەنتۆنیۆ لە تێکساس گەورە بووە. تا تەمەنی ھەشت ساڵان بوو، خێزانەکەی دەیانتوانی بەردەوام سەردانی شیلی بکەن بۆ بینینی ٣٤ ئامۆزاکەی پاسکال. پاسکال لە ساڵانی سەرەتای ژیانیدا بەشداری لە مەلەوانی پێشبڕکێدا کردووە و تەنانەت لە تەمەنی ١١ ساڵیدا گەیشتە پاڵەوانێتی ویلایەتەکان لە ویلایەتی تەکساس؛ بەڵام دوای ئەوەی ئارەزووی خۆی بۆ لە کارە درامایییەکاندا دۆزییەوە، وازی لە مەلەکردن ھێنا بە شێوازی کێبڕکێیی. لە قوتابخانەی ھونەری ئۆرنج کاونتی کاری نواندنی خوێندووە، و لە ساڵی ١٩٩٣ دەرچووە، پێش ئەوەی بچێتە قوتابخانەی ھونەری تیش لە زانکۆی نیویۆرک، کە لە ساڵی ١٩٩٧ لەوێش دەرچووە.

لە ساڵی ١٩٩٥ باوکی لەلایەن دەستەی دادوەری گەورەی فیدراڵییەوە تۆمەتبار کرا بەھۆی بەشداریکردنی لە چەند ڕووداوێک لە کلینیکێکی منداڵبوون کە لەگەڵ دوو کەسی دیکەدا ئەوێیان بەڕێوە دەبرد. دوابەدوای ئەمەش باوک و دایکی پاسکال و دوو خوشک و برا بچووکەکەی گەڕانەوە بۆ چیلی؛ و ھەروەھا پاسکال پێداگری لەوە دەکات کە باوکی ھیچ ھەڵەیەکی کردبێت. دایکی لە ساڵی ١٩٩٩ بەھۆی خۆکوشتنەوە کۆچی دوایی کرد. دوای مردنی، دەستی کرد بە بەکارھێنان و دانانی ناوی کۆتایی بە شێوەیەکی پیشەیی، وەک ڕێزلێنانێک بۆی و لەبەر ئەوەی ھەستی دەکرد ئەمریکییەکان بەزەحمەت ناوی کۆتایی ڕەسەنی خۆی کە «بالماسێدایە» دەڵێنەوە.

ژیانی تایبەتی 
پاسکال بە ھەردوو زمانی ئینگلیزی و ئیسپانی دەزانێت قسەبکات و لە ساڵی ١٩٩٣ەوە دانیشتووی شاری نیویۆرکە. دوای گواستنەوەی بۆ ئەوێ، ھەر زوو ھاوڕێیەتییەکی نزیک لەگەڵ ئەکتەری ناوداری ئەمریکی سارا پاوڵسۆن پەرەی سەند. پاسکال داکۆکیکارە لە مافەکانی کۆمەڵەی پەلکەزێڕینە و پشتگیری خوشکەکەی لوکس پاسکال دەکات کاتێک وەک ترانسجێندەرێک دەرچوو. لوکس دەڵێت «ئەو بەشێکی گرنگی ئەم کارە بووە، لە ھەمان کاتدا ھونەرمەند و سەرکردەیە، یەکێک بووە لە یەکەم کەسەکان کە ئەو شتانەی پێدام کە ناسنامەکەمیان دروست کردووە» (مەبەستی پاسکالە). پاسکال وەک نەزانینخوازێک و لیبڕاڵێکی پێشکەوتنخواز خۆی دەناسێنێت. پاسکال لە ھەڵبژاردنی سەرۆکایەتی شیلی ساڵی ٢٠٢١دا پشتگیری لە «گابرێل بۆریکی چەپ» کرد.

پیشە 
پاسکال لە چەندین زنجیرەی تەلەڤیزیۆنیدا بەشداری کردووە، لەنێویاندا: «بەفی بکوژی خوێنمژەکان، ھاوسەرە باشەکە، ھۆملاند، دە مێنتڵست، یاسا و ڕێسا: مەبەستی تاوانکاریی، یاسا و ڕێسا: یەکەی قوربانیانیی تایبەت، گرەیسلاند». پاسکال لە زنجیرەی تەلەڤیزیۆنیی فڕۆکەوانیی «ژنی سەرسووڕھێن» (٢٠١١) ڕۆڵی بینیووە. ھەروەھا لە مانگی حوزەیرانی ساڵی ٢٠١٣ ڕۆڵی ئۆبەرین مارتێلی لە وەرزی چوارەمی زنجیرەی تەلەڤیزیۆنیی کایەی تەختە پاشایەتییەکان لە کەناڵی ئێچ بی ئۆ وەرگرت. پاسکال ڕای گەیاندووە کە ھاندەرێکی گەورەی زنجیرەی تەلەڤیزیۆنیی گەیم سۆرنس بووە پێش ئەوەی ڕۆڵی ئۆبەرین ببینێت، ھەروەھا و زۆر دڵخۆش بووە بە بەشداریکردن و ڕۆڵگێڕان لەم زنجیرەیەدا.

لە ساڵی ٢٠١٥ پاسکال وەک بریکاری دی ئی ئەی ئەمریکی خافێر پێنا لە بەرنامەی ڕەسەنی نێتفلیکس بەناوی نارکۆسدا ڕۆڵی بینی. لە فیلمی «زۆڵە خوێنمژەکان» لە ساڵی ٢٠١٥دا پاسکال ڕۆڵی خوێنمژێکی بەناوی ماکس گێڕاوە. پاسکال ئەزموونی شانۆیی بەرفراوانی ھەیە ھەم وەک ئەکتەر و ھەم وەک دەرھێنەر؛ خەڵاتی بازنەی ڕەخنەگرانی درامای لۆس ئەنجلۆس و خەڵاتی گارلاندی وەرگرت بەھۆی ڕۆڵی لە بەرھەمی شانۆیی نێونەتەوەییی شار لە فیلمی ھەتیوەکان، و لە بەرھەمە کلاسیک و ھاوچەرخەکاندا نمایشی کردووە. لە ساڵی ٢٠١٠ شانۆگەرییەکی لە دەرھێنانی سارا سیلڤەرمان نووسی بەناوی «فلاکا ئێسکی خۆش دەوێت»، کە دەربارەی چوار خوشک و برایە لە دارستانێکی بەفراویدا کۆدەبنەوە بۆ ئاشکراکردنی نھێنییەکی خێزانیی خۆیان. یەکەم دەرھێنانی خۆی بە شانۆنامەی «لەژێر جێگا» لە ساڵی ٢٠٠٨ ئەنجامدا.

ھەروەھا پاسکال لە شانۆی (Rattlestick Playwrights) کاری دەرھێنانی فیلمی (Yosemite and Killing)ی کردووە. ئەندامی کۆمپانیای شانۆی (LAByrinth)ە لە شاری نیویۆرک. پاسکال یەکەم دەرکەوتنی لە برۆدوەی (شەقامە گەورەکەی نیویۆرک) لە مانگی شوباتی ٢٠١٩ لە فیلمی «کینگ لێر» لەگەڵ گلێندا جاکسن و ڕوت ویلسۆن ئەنجامدا. لە مانگی نیسانی ٢٠١٥ پاسکال لەگەڵ ھایدی کلوم ڕۆڵی سەرەکی بینی لە کلیپی گۆرانی "Fire Meet Gasoline"ی گۆرانیبێژ و نووسەری ئوستورالی "سیا". لە ساڵی ٢٠١٧ ڕۆڵی بریکار ویسکی لە فیلمی «پیاوی پاشا: بازنەی زێڕین» لە نووسینی ماتیۆ ڤۆندا و ھەروەھا ڕۆڵی بەکرێگیراوێک بەناوی پیرۆ تۆڤار لە فیلمی «شورا مەزنەکە»ی بینیووە. لە ساڵی ٢٠١٨ پاسکال ڕۆڵی سەرەکی دەیڤ یۆرکی بینی لە فیلمی درێژەی ھەستبزوێنی یەکسانکەر ٢؛ کە لە فیلمەکەدا دێنزڵ واشینگتنیش ڕۆڵی سەرەکی تێدا گێڕاوە.

لە ساڵی ٢٠١٩ەوە پاسکال ڕۆڵی سەرەکی ماندەلۆریانی بینیوە، کە یەکەم زنجیرەی تەلەڤیزیۆنی جەنگی ئەستێرەکانە بە ئەکشنی ڕاستەوخۆ، کە بۆ یەکەمجار لە دیزنی+ دەرکەوت. ھەر لەو ساڵەدا ڕۆڵی پاڵەوان فرانسیسکۆ «کاتفیش» مۆرالێسی لە درامایەکی دزیکردن لە نێتفلێکس بەناوی «سنووری سێ لایەنە» بینی. پاسکال ڕۆڵی ماکسوێڵ لۆردی لە فیلمێکی گەردوونی فراوانکراوی دی سی بەناوی "ژنی سەرسوڕھێن ١٩٨٤" بینیووە کە کاری دەرھێنانی لەلایەن پاتی جێنکینز بۆ کرابوو. دوابەدوای ئەوەی بەردەوام فیلمەکە دوادەکەوت بەھۆی پەتای کۆڤید-١٩، پاشان فیلمەکە لە ٢٥ی کانوونی دووەمی ٢٠٢٠ بۆ سینەماکان و ئێچ بی ئۆ ماکس نمایشکرا. لە شوباتی ٢٠٢١ پاسکال لە فیلمێکی دەرھێنراوی جود ئاپاتۆ بەناوی "بووبڵ" بەشداری کرد.

فیلمەکە لە ١ی نیسانی ٢٠٢٢ بۆ یەکەمجار لە نێتفلێکس نمایشکرا. پاسکال لەگەڵ نیکۆلاس کەیج ڕۆڵی سەرەکی بینی لە فیلمی کۆمیدی "The Unbearable Weight of Massive Talent" کە بۆ یەکەمجار لە "ئێس ئێکس ئێس دەبلیو" لە ٢٠٢٢ لە مانگی نیساندا نمایشکرا. لە شوباتی ٢٠٢١ پاسکال ڕۆڵی سەرەکی جۆڵ میلەری بۆ زنجیرەی تەلەڤیزیۆنیی دوایینی ئێمە لە کەناڵی ئێچ بی ئۆ وەرگیرا. بەپێی زانیارییەکان پاسکال بۆ ھەر ئەڵقەیەک ٦٠٠ ھەزار دۆلاری وەرگرتووە. لە تشرینی دووەمی ٢٠٢٢ ڕۆڵی لە فیلمی چیرۆکە نامۆکان وەرگرت، کە ئانا بۆدن و ڕایان فلێک کاری دەرھێنانیان بۆ کردووە.

فیلمۆگرافی

فیلمەکان

زنجیرەی تەلەڤیزیۆنی

مۆسیقا

کایەی ڤیدیۆیی

سەرچاوەکان

بەستەرە دەرەکییەکان

ئەکتەرانی دەنگی پیاوی ئەمریکی
ئەکتەرەکانی فیلمی پیاوی ئەمریکی
ئەکتەرەکانی تەلەڤیزیۆنی پیاوی ئەمریکی
چالاکوانەکانی مافەکانی کۆمەڵگەی پەلکەزێڕینە لە ویلایەتە یەکگرتووەکانی ئەمریکا
ئەکتەرەکانی شانۆی پیاوی ئەمریکی
ئەکتەرەکانی پیاوی ئەمریکیی سەدەی ٢٠ەم
ئەکتەرەکانی پیاوی ئەمریکیی سەدەی ٢١ەم
زیندووان
لەدایکبووانی ١٩٧٥
ئەکتەرە پیاوە ئەمریکییەکانی سەدەی ٢٠ەم
ئەکتەرەکانی فیلمە پیاوە ئەمریکییەکان
ئەکتەرانی دەنگیی پیاوە ئەمریکییەکان